

RĪGAS DOME

RĪGAS DOMES VIDI DEGRADĒJOŠU BŪVJU KOMISIJA

Rātslaukums 1, Rīga, LV-1539, tālrunis 80000800, fakss 67026184, e-pasts: riga@riga.lv

**Izraksts no Rīgas domes Vidi degradējošu būvju komisijas 18.10.2019.**

**sēdes protokola Nr. VDBK-19-13-pro**

1.4.

**Par būvēm Gogoļa ielā 18 un Dzirnavu ielā 126, Rīgā**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A. Šibeika

Rīgas domes Vidi degradējošu būvju komisija (turpmāk – Komisija) izvērtēja Rīgas domes Īpašuma departamenta (turpmāk – Departaments) sagatavoto informāciju par būvēm Gogoļa ielā 18, Rīgā, kadastra apzīmējums 0100 041 0040 002 (turpmāk – Būve Nr. 1) un Dzirnavu ielā 126, Rīgā, kadastra apzīmējums 0100 041 0040 003 (turpmāk – Būve Nr. 2; turpmāk Būve Nr. 1 un Būve Nr. 2 kopā – Būves), un konstatēja turpmāk minēto.

Departamenta darbinieki 14.10.2019. vizuāli apsekoja Būves un konstatēja, ka:

* nav nojauktas vai atjaunotas Būves Nr. 1 ārējās konstrukcijas (dūmenis, ārējās kāpnes), kas nav nesošās vai norobežojošās konstrukcijas un neietekmē Būves Nr. 1 konstruktīvo noturību, ir pieļauti bojājumi Būves Nr. 1 lietusūdens novadīšanas sistēmu elementos, Būves Nr. 1 sienās nav novērsti izdrupumi un saistvielu izskalojumi, ir pieļauta Būves Nr. 1 apdares materiālu plaisāšana un nodrupšana, nenodrošinot apdares atjaunošanu, kā arī pieļauta Būves Nr. 1 fasādes krāsojuma izbalēšana, noskalošanās un nolupšana, nenodrošinot krāsojuma atjaunošanu;
* Būves Nr. 2 sienās nav novērsti izdrupumi un saistvielu izskalojumi, nav veikta Būves Nr. 2 logu stiklojuma atjaunošana vai Būves Nr. 2 logu ailu noslēgšana ar vienveidīgiem materiāliem, ir pieļauta Būves Nr. 2 apdares materiālu plaisāšana un nodrupšana, nenodrošinot apdares atjaunošanu, kā arī pieļauta Būves Nr. 2 fasādes krāsojuma izbalēšana, nenodrošinot krāsojuma atjaunošanu.

Būvju uzturēšanā, saskaņā ar Rīgas domes 28.04.2015. saistošo noteikumu Nr. 146 “Rīgas pilsētas teritorijas kopšanas un būvju uzturēšanas saistošie noteikumi” (turpmāk – Saistošie noteikumi) 13.3. apakšpunktu nojauc vai atjauno būvju ārējās konstrukcijas, kas nav nesošās vai norobežojošās konstrukcijas un neietekmē būvju konstruktīvo noturību (piemēram, balkonus, dūmeņus, uzjumteņus, lieveņus, pandusus, ārējās kāpnes u.c.), ja tās acīmredzami nolietojušās vairāk nekā pārējās būvju konstrukcijas un var zaudēt savu konstruktīvo veidolu, 13.6. apakšpunktu nepieļauj bojājumus būvju lietusūdens novadīšanas sistēmu elementos (piemēram, korozijas radītus caurumus, atsevišķu elementu neesamību u.c.), 13.7. apakšpunktu būvju sienās vai cokola stāvā novērš plaisas, caurumus, izdrupumus, atšķēlumus, piesātināšanos ar mitrumu vai saistvielu izskalojumus, kā arī koka sienām papildus novērš koka materiāla trupes vai masveidīga satrunējuma pazīmes, horizontālo līniju izliekumus vai ieliekumus, sienu vai apmetuma izspiešanos, nevienmērīgu nosēšanos un citu veidu deformācijas, bet metāla sienām papildus novērš virsmas vai aizsargājošā pārklājuma bojājumus, sienu karkasa konstrukciju ieliekumus vai izspiedumus, 13.8. apakšpunktu logu stiklojuma, durvju vai vārtu neesamības gadījumā, kā arī gadījumā, kad logu stiklojuma, durvju vai vārtu tehniskais stāvoklis nerada šķēršļus nepiederošu personu iekļūšanai būvēs vai pakļauj būvju iekštelpas laikapstākļu ietekmei, veic to atjaunošanu vai nodrošina būvju logu, durvju vai vārtu ailu noslēgšanu ar vienveidīgiem materiāliem atbilstoši būvju arhitektoniskajam stilam, kā arī atjauno atlocījušās palodzes vai novērš citus līdzīgus bojājumus, 13.11. apakšpunktu būvju apdares materiālu plaisāšanas, nodrupšanas, erozijas vai trupes gadījumā veic apdares atjaunošanu, 13.12. apakšpunktu būvju fasāžu un citu ārējo konstrukciju krāsojuma izbalēšanas, nolupšanas, noskalošanas vai arī daļējas neesamības gadījumā veic krāsojuma atjaunošanu.

Saistošo noteikumu 29. punktā paredzēts, ka Saistošo noteikumu 13.1–17. punktā noteikto prasību izpildi kontrolē un lēmumus pieņem Komisija.

Saistošo noteikumu 13.1 punktā noteikts, ka būvi, kuras tehniskajā stāvoklī vai ārējā izskatā konstatē vismaz vienas saistošo noteikumu 13. punktā norādītās prasības neievērošanu, klasificē kā vidi degradējošu būvi.

Komisija atzīst par pierādītu faktu, ka Būve Nr. 1 netiek uzturēta atbilstoši Saistošo noteikumu 13.3., 13.6., 13.7., 13.11. un 13.12. apakšpunkta prasībām, Būve Nr. 2 netiek uzturēta atbilstoši Saistošo noteikumu 13.7., 13.8., 13.11 un 13.12. apakšpunkta prasībām, līdz ar to Būves ir klasificējamas kā vidi degradējošas būves Saistošo noteikumu 13.1 punkta izpratnē.

Saskaņā ar Saistošo noteikumu 14. punktu būvi, kuras tehniskajā stāvoklī vai ārējā izskatā konstatē vismaz vienas saistošo noteikumu 13. punktā norādītās prasības neievērošanu, atbilstoši tās radītajai ietekmei uz cilvēku drošību atzīst par:

14.1. A kategorijas graustu – pilnīgi vai daļēji sagruvušu vai arī cilvēku drošību apdraudošu būvi bīstamā tehniskajā stāvoklī, tas ir, būvi, kuras uzturēšanā ir konstatēta saistošo noteikumu 13.1. vai 13.2. apakšpunktā noteikto prasību neievērošana;

14.2. B kategorijas graustu – cilvēku drošību apdraudošu būvi potenciāli bīstamā tehniskajā stāvoklī, tas ir, būvi, kuras uzturēšanā ir konstatēta saistošo noteikumu 13.3., 13.4., 13.5., 13.6., 13.7., 13.8. vai 13.9. apakšpunktā noteikto prasību neievērošana;

14.3. C kategorijas būvi – vidi degradējošu būvi, tas ir, būvi, kuras uzturēšanā ir konstatēta saistošo noteikumu 13.10., 13.11., 13.12. vai 13.13. apakšpunktā noteikto prasību neievērošana.

Komisija atzīst par pierādītu faktu, ka Būve Nr. 1 netiek uzturēta atbilstoši Saistošo noteikumu 13.3., 13.6., 13.7., 13.11. un 13.12. apakšpunkta prasībām, Būve Nr. 2 netiek uzturēta atbilstoši Saistošo noteikumu 13.7., 13.8., 13.11 un 13.12. apakšpunkta prasībām, līdz ar to Būves ir atzīstamas par B kategorijas graustiem Saistošo noteikumu 14.2. apakšpunkta izpratnē.

Pamatojoties uz Rīgas domes 28.04.2015. saistošo noteikumu Nr. 146 “Rīgas pilsētas teritorijas kopšanas un būvju uzturēšanas saistošie noteikumi” 13.3., 13.6., 13.7., 13.8., 13.11., 13.12., 14.2. apakšpunktu, 13.1 un 29. punktu, **Komisija, atklāti balsojot “par” – 22 balsis, “pret” – 0 balsis, “atturas” – 0 balsis, nolemj:**

1. **klasificēt būves Gogoļa ielā 18, Rīgā, kadastra apzīmējums 0100 041 0040 002, un Dzirnavu ielā 126, Rīgā, kadastra apzīmējums 0100 041 0040 003, kā vidi degradējošas būves;**
2. **atzīt būves Gogoļa ielā 18, Rīgā, kadastra apzīmējums 0100 041 0040 002, un Dzirnavu ielā 126, Rīgā, kadastra apzīmējums 0100 041 0040 003, par B kategorijas graustiem.**

Ievērojot Valsts pārvaldes iekārtas likuma 10. panta piektajā daļā nostiprināto labas pārvaldības principu, Komisija informē, ka aktuālajā judikatūrā, proti, Augstākās tiesas Administratīvo lietu departamenta 14.10.2015. sprieduma lietā Nr. A420543212 (SKA-576/2015) ir atzīts, ka pašvaldības lēmums, ar kuru konstatē būves vidi degradējošo, sagruvušo, vai cilvēku drošību apdraudošu faktisko situāciju, nav administratīvais akts, bet ir starplēmums, kas pats par sevi neskar būtiskas personas tiesības vai tiesiskās intereses vai būtiski apgrūtina to īstenošanu. Secīgi, pamatojoties uz Rīgas domes 11.02.2014. nolikuma Nr. 58 “Rīgas domes Vidi degradējošu būvju komisijas nolikums” 34. punktu, Komisijas izdoto lēmumu nekustamā īpašuma nodokļa administrēšanas vajadzībām, tajā skaitā arī šo lēmumu, var apstrīdēt kopā ar galīgā lēmumu par nekustamā īpašuma nodokli apstrīdēšanu.

|  |  |  |
| --- | --- | --- |
| Komisijas priekšsēdētājs | (personiskais paraksts) | R. Rusins |
|  | |  |
| Komisijas sekretāre | (personiskais paraksts) | A. Šibeika |

**IZRAKSTS PAREIZS**

Rīgas domes Vidi degradējošu būvju

komisijas sekretāre A. Šibeika

Rīgā, 01.11.2019.